
TENTAMEN  PHYSIOLOGICUM 


DE 


MODO  QUO  NERVI  MOTUI 
INSERVIUNT. 


c<  Sigue  tu  cuento,  Sancho.” — D.  Quixote. 


Ab  ultimis  seculis,  propter  nexum  inter  genus 
nervosum  et  mentis  operationes,  semper  as¬ 
sidue  moliti  sunt  Philosophi,  ejus  investigare 
phaenomena  legesque  statuere.  Inter  eos,  qui 
hoc  maxime  doctissimeque  anquisiverunt,  dinu¬ 
merare  licet,  Haller,  Fontana,  Monro,  Wilson  et 
alios  permultos,  neque  parvae  auctoritatis,  viros. 
Tot  speculationes  temerarias  ac  instabiles  nullius 
alius  partis  functiones  genuerunt,  quot  generis 
nervosi.  Cum  tam  obscura  sit  quaestio,  et 
tanti  tamque  clari  viri  in  ea  persolvenda  infe- 

lici  ter  successerint,  mihi  forsan  vitio  versetur, 
qui  adeo  difficile  opus  expiriri  audeam,  id  autem 
libenter  facio,  quod  scio  meas  sententias,  si  mi¬ 
nime  quidem  rectas  sint,  esse  juventutis  in  ex¬ 
perientias  tribuendas. 

Imprimis  igitur  tractandum  erit  de  struc¬ 
tura  nervorum  et  compositione  chemica,  deinde 
de  motu. 

DE  STRUCTURA  NERVORUM,  &c. 

Nervi,  ut  nemo  anatomicus  nescit,  funes  ut 
ita  dicam  parvas  sunt  et  albidas,  origines  ex  en¬ 
cephalo  medullaque  spinali  ducentes,  in  ramos 

dividentes  innumeros,  qui  fere  minoris  sunt 

* 

magnitudinis  prout  distant  k  cerebro,  et  qui  in 
omnem  partem  corporis  pertinent.  Ubi  in 
ossibus  includuntur,  a  membrana  quadam  tran- 
sparente,  Neurilema  vocata,  vestiuntur.  Hoc 
structuram  habere  cellularem  videtur,  abunde 
vasis  sanguineis,  quae  a  quibusdam  nervosam 
materiam  creduntur  exhalare,  suppeditatur. — 

JL 

Quidam  processum  esse  piae  matris  putaverunt : 

quod  autem  minime  constat.  Nervos,  ex  ossi¬ 
bus  egressos,  haec  membrana  comitari  cessat, 
theca  vero  cellularis,  ad  eam  quae  arterias  obtegit 
simillimam,  sepit. 

Ipsa  materia  nervosa  colorem  alba,  et  plan& 
medullaris  cerebri  substantiae  elongatio  est ; 
quamvis  a  Bichat  dicuntur  inter  se  aliquantum 
differre.  Asserit  illam  diutius  quam  hanc  pu¬ 
tredinem  resistere,  et  alia  narrat  discrimina  ; 
nuperrimi  vero  Physiologi  contrarium  proba¬ 
vere.  Plurimis  vasis,  tum  arteriis  cum  venis, 

scatent  nervi.  Nulla  autem  exhalantia  vel  ab- 

- 

sorbentia  hactenus  in  iis  observata  sunt,  etiamsi 
existere  necesse  est,  siquidem  nervi  £equ&  ac  &liae 

i 

partes  corporis  nutriuntur.  “  11  est  difficile, 
ait  Monfalcon,*  de  demontrer  que  les  absorbans 
reprennent  dans  le  n^urileme  la  substance  me- 
dullaire  qu’ont  deposee  dans  ce  tissu  les  exhalans 
qui  sont  continus  aux  arteres.  En  effet  on  ne 
peut  encore  bien  expliquer,  comment  se  forme 
Ia  substance  medullaire  nerveuse,  et  surtout 
comment  il  se  reproduit  dans  un  nerf  qui  a 


Dictionnaire  des  Sciences  Medicales,  Art.  Nerfs. 

6t6  coupe,  et  dont  les  segmens  se  sont  munis.’  * * * § 
Hic  animadvertere  liceat,  qu5d  reproductionem 
nevosae  materiae  in  nervo  discisso  negavit  Fon¬ 
tana*,  etsi  Cruickshank,f  Haighton+  et  alii  ita 
senserunt, — “  Les  experiences,  rursus  inquit 
Monfalcon^,  sur  les  reproductions  des  nerfs  pa- 
raissent  assez  prouver  quecette  substance  medul- 
laire  des  nerfs  n’  dst  point  une  continuation  de 
celle  du  cerveau ;  d’autres  faits  plus  concluans 
peut-etre  fortifient  cette  assertion :  qu’on  lie  un 
nerf,  la  portion  de  nerf  plac£e  au  dessous  de  la  li¬ 
gature  continuera  k  se  nourrir:  cependant  faut-il 
affirmer  avec  Bichat  que  cette  meme  substance 
medullaire  se  forme  dans  chaque  nerf  par  le 
moyen  des  vaisseaux  voisins?”  Veruntamen 
perpetuum  est,  sicut  multorum  anatomicorum 
et  celebrium  investigationes  monstrarunt,  ean¬ 
dem  esse  cerebralem  ac  nervosam  substantiam. 

De  Fabrica  interna  nervorum,  semper  acriter 


*  Sur  le  venin  de  la  vipere. 

t  Philosophical  Transactions,  1795. 

J  Ibid.  Ibid.  Ibid. 

§  Loc.  cit. 


MOTUI  INSERVIUNT.  \  5 

disputarunt  Physiolgi,  etiam  h.  teneris  lingulis, 
ut  ita  dicam,  Anatomiae,  at  nunc  pene  compo¬ 
sita  lis  est.  Torre* * * §  invenivit  nervos  ex  massa 
globulorum  transparentium  in  fluido  transpa- 
rente  nantium  constare,  quibus  unitis  fibras  for¬ 
matae  sint.  Prochaskaef  eadem  fuit  sententia, 
tamen  vinculum  globulorum  haud  fluidum  sed 
membranam  resilientem  esse  voluit.  Visum  est 
Momxxj:,  nervos  ex  fibris  contortis  non  tubulatis 
sed  solidis  ^  partem  pollicis  diametro  aequan¬ 
tibus,  esse  factos.  Fontana^,  hanc  opinionem 
vel  refellendi  vel  confirmandi  studiosus,  indaga¬ 
tionem  aggressus  est,  et  ex  cylindris  transpa- 
rentibus  junctis  nervos  compositos  esse  notavit. 
“  Ces  cylindres,”  inquit,  “  paraissent  formes  d’un 
paroi  ou  tunique  tres  sensible,  uniforme,  remplie, 
autant  que  l’ceil  peut  en  juger,  d’une  humeur 
transparente,  gelatineuse,  insoluble  dans  Team” 
Anno  1798,  vir  ille  praeclarus  Everardus 


*  Nuove  osservazioni  microscopiche. 

t  De  Structura  Nervorum. 

t  On  the  Structure,  &c.  of  the  Nervous  System. 

§  Sur  le  venin  de  la  vipere. 

Home* * * §  huic  rei  animum  intendebat,  et  cum 
microscopio  explorans,  in  nervo  optico  equi 
duas  partes  comperiit,  alteram  opacam,  alteram 
vero  transparentem.  Ad  ortum  hujusce  nervi 
30  vel  40  fasciculi  fibrarum  tenuissimarum, 
mollium  opacarum  fuerunt,  et  in  spatiis  inter 
eos  gelatina  transparens  collocata  est.  Visum 
est  ei,  omnium  nervorum  eandem  esse  struc¬ 
turam.  Nuperrime  autem,  ipse  globulos  in  iis 
invenit.f 

In  Gallia,  non  desunt  Physiologi  qui  hanc 
rem  investigarunt ;  et  inter  alios  Edwardsj:,  et 
Prevost  et  Dumas$  hanc  opinionem  ita  con- 
firmarunt  ut  fere  asque  ridiculum  esset,  glo¬ 
bulos  in  nervis  inesse  negare,  ac  circuitum  san¬ 
guinis  repugnare.  Quamobrem,  in  hoc  meo 
tentamine  ut  probatum  habendum  est. 

t  •  ..........  -  r  f. v**. 


*  Philosophical  Transactions.,  1798. 

t  Ib.  Ib.  1821. 

t  Archives  Generales  de  Medecine,  Oct.  1823. 

§  Journal  de  Physiologie,  Oct.  1823. 

DE  COMPOSITIONE  CHEMICA  NERVORUM. 

De  hac  re  pauca  dicenda  sunt,  analysin  Vau- 
queliniam  solum  referam,  ut  quae  accuratissima 
habeatur.  Ille  quidem  nervosam  materiam  ex 
elementis  sequentibus  constare  inveniit ; 


Aquae,  partes 

80.000 

Materiae  adiposae  albidae. 

4.530 

Ib.  Ib.  rubrae, 

.  .700 

Osmazonii, 

.120 

Albuminis  cum  mater,  adipos. 

1.500 

Sulphuris, 

5.150 

et  etiam  plures  sales  sunt,  quales  super-phosphas 
Potassae,  et  phosphates  Calcis,  et  Magnesiae. — 
Materia  nervosa  mollis  est,  nec  fluida,  nec 
solida. 


I 

DE  DISTRIBUTIONE  NERVORUM. 

Nervi,  in  cursu,  ramis  innumeris  originem 
praebent,  qui  alii  aliis  juncti  plexus  formant,  in 
modo  tam  inextricabili,  ut  ne  quidem  peritissi- 
mus  anatomicus  nisi  numerum  eorum  perexi¬ 
guum  invenire,  nec  ostendere  possit.  Saepis¬ 
sime  in  corpora  rotunda  Ganglia  vocata,  tur¬ 
gescunt;  quae  Scarpa  expansionem  fibrarum 
nervorum  putat,  alii  verb  intextum  inexplica¬ 
bilem  esse  volunt. 

Modi  quibus  desinunt  nervi,  plures  sunt,  vel 
in  membranas  panduntur,  sicut  in  oculo,  nari¬ 
bus,  et  aure  interno  ;  vel  ingentem  ramulorum 
copiam  formant,  quibus  musculi,  ossa,  cutis,  &c. 
suppeditantur.  Perpetuum  est,  ut  quaeque  pars 
corporis  humani  tot  nervos  possidet,  quot  funga¬ 
tur  muneribus,  quod  doctissime  asseverat  Caro- 
# 

lus  Bell.*  “No  one  organ,:’  inquit,  “  which 
possesses  only  one  property,  has  more  than  one 


*  Philosophical  Transactions,  1821,  1822. 

nerve,  however  exquisite  the  sense  or  action 
may  be :  but  if  two  nerves,  coming  from  dif¬ 
ferent  sources,  are  directed  to  one  point,  it  is  a 
sign  of  a  double  function  performed  by  it.”  Hoc 
comprobatum  habet  multis  ac  variis  experimen¬ 
tis  in  animalibus  inferioribus  factis. 

Quoad  modum  quo  distribuuntur  nervi  in 
musculis,  quod  obscurissimum  tamdiu  perma- 
nuit,  et  conjecturas  opinionesque  instabilissimas 
peperit,  parum  nuper  intellectum  est.  Prevost 
vero  et  Dumas,  cum  causam  et  modum  quibus 
efficiatur  motus  muscularis  investigassent,  ulti¬ 
mos  nervorum  ramulos  sibi  parallelos,  et  fibris 
musculosis  perpendiculos  esse  observarunt ;  et 
inde  iis  relictis,  ad  truncum  qui  edidit,  reverti, 
vel  cum  altero  ramulo  jungi  notarunt.  “  Mais 
en  tous  les  cas,”  aiunt  illi  viri  insignes,*  “  il  pa- 
rait  bien  certain  qu’elles  n’ont  point  de  ter- 
minaison,  et  que  leurs  rapports  sont  les  memes 
que  ceux  des  vaisseaux  sanguins.”  Hoc  certe 
satis  mirum  est,  et  ni  fallor  plurimum  proderit 


*  Journal  de  Physiologie.,  Oct.  1823. 

multa  explanare  phaenomena,  quae  adhuc  in  te¬ 
nebris  obscurissimis  latuerunt. 


DE  VI  NERVOSA. 

Primo  quidem  tempore  quo  nervi  reperti 
sunt,  rationem  scire,  quk  agunt  in  variis  corporis 
functionibus,  et  modum  quo  mens  ac  nervi  mu¬ 
tuo  se  afficiunt,  desideratum  est.  Fuerunt, 
Iatro-mathematici  scilicet,  qui  hoc  opus  persolvi 
&  vibrationibus,  vel  ut  ii  vocant,  vibratiun  culis  fi¬ 
brae  nervosae,  quae  simillimam  esse  chordae  lyrae 
existimabant,  proposuerunt.  Ab  harmonia  seu 
discordia  earundem,  secundum  hanc  sententiam, 
voluptas  aut  dolor  efficitur.  Sed  nervi,  utpote 
molles  sint,  minime  ad  vibrandum  apti  sunt; 
quamobrem  nemo  hodie  hanc  theoriam  vindicat. 

Aliis  verb  placuit  fluidus,  quem  omnes  ner¬ 
vos  pervadere,  et  dotes  valde  mirabiles  possidere, 
putabant.  Sunt  etiam  qui  adhuc  ita  sentiunt. 
Verum  ut  dixi  supra,  nervos  constare,  non  e  tu¬ 
bis  sed  globulis,  satis  probatum  habemus. 

Quibusdam  visum  est,  vim  nervosam  esse 
jEtherem  Universam,  ut  vocant,  a  quo  totum 
Spatium  impleri,  et  omnes  operationes  naturas, 
conciliaque  perfici  crediderunt. 

Reil  censet,  varias  partes  nervi  mutu6  sibi 
actionem  chemico-vi talem  edere,  quas  ex  con¬ 
stitutione  chemica,  et  appositione  earum  pendet. 
Sed  qua  ratione  hoc  explicare  possit  aut  probare, 
ego  quidem,  cum  librum  ejus  videre  non  potu¬ 
erim,  minime  intelligo.  Actionem  quandam, 
inter  moleculas  fieri  nemo  certe,  ut  credo  nega¬ 
bit  (quippe  lex  naturse  universa  est) :  quare  au¬ 
tem  hasc  chemica  esse  debet,  omnino  nescio. 

Quot  auctores,  fere  tot  speculationes  de  vi 
nervosa;  longius  igitur  esset  omnium  referre 
sententias,  quocirca  alterius  solum  mihi  est 
mentionem  facere  constitutum  :  ea  nempe  quas 
vim  Galvanicam  seu  Electricam  omnibus  ner¬ 
vi  muneribus  fungi,  et  medium  inter  mentem 
et  corpus  esse,  affirmat. 

Experimenta  et  argumenta  a  Wilson  Philip,* 


*  Experimental  Inquiry  into  the  Laws  of  the  Vital 
Functions,  &c. 

Brodie,* * * §  Le  Galiois,f  Prevost  et  Dumas4  et 
nuperrime  a  Breschet  et  Vavasseur,^  prolata, 
hanc  energiam  magnam  habere  vim  in  diges¬ 
tione,  secretione  adjuvandis,  monstrarunt.  Non¬ 
nulli  quidem  dicunt  assimilationem  habere  lo¬ 
cum  in  vegetabilibus,  ubi  negant  ullos  esse  ner¬ 
vos,  et  igitur  vim  electricam  non  posse  per  eos 
agere.  Sed  quia  non  possident  nervos,  nervis 
animantium  omnino  similes,  non  exeo  constat, 
ut  nihil  habeant  quod  eorum  muneribus  fun¬ 
gatur. 

DE  MOTU.  '  i 

In  hac  re  tractanda,  praesertim  modum,  quo 
motus  efficitur  in  fibra  musculosa  a  nervis,  in¬ 
quiram.  Cum  nervus  pungitur,  musculi,  quibus 
tendit,  violenter  convelluntur ;  etiamque  quum 
secatur,  vel  ligamento  cohibetur,  stimulo  admo- 


*  Philosophical  Transactions,  1814. 

t  Experiences  sur  le  Principe  de  la  Vie. 

J  Journal  de  Physiologie,  Oct.  1823. 

§  Archives  Generales  de  Medecine,  tom  ii. 

to  idem  fit;  sed  animal  minime  diutius  valet 
ad  motum  membri  imperandum:  iterum,  ner¬ 
vo  intacto,  sufficit  ut  quovis  irritamento  mus¬ 
culum  ipsum  contingamus.  Huic  facultati  no¬ 
men  Irritabilitatis  dedit  Haller,  et  vim  propriam 
fibras  musculosas  esse  putavit,  quas  a  nervis  tan¬ 
tum  excitatur.  Ab  aliis  nuncupatur  Contrac- 
tilitas.  Experimenta,  quas  Le  Gallois*  et  alii 
instituerunt,  hoc  non  pendere  a  musculis  solis 
monstraverunt,  ut  Haller  placitum  est.  Anno 
quoque  jam  elapso,  Prevost  et  Dumasf  adhuc 
ulterius  processerunt,  et  proprium  esse  nervis, 
affirmant.  Hi  quidem,  in  indagationibus  quas 
cum  ope  microscopii  fecerunt,  hoc  notarunt: 
nempe  cum  musculus  contrahitur  filamenta  ejus 
flectuntur  in  formam  angularem,  quasi  Anglice 
“  zig-zag”  vocatur,  et  fibras  nerveas  in  angularum 
apicibus  inseruntur.  Hanc  contractionem  effici 
putant  a  Galvanometro  e  fibris  nervosis  facto,  ac 
musculosis  quas  contrario  electrizantur  (id  est:  illae 
plus,  hae  minus):  et  igitur, dicunt, corripitur  mus- 


*  Experiences  sur  le  Principe  de  la  Vie. 
t  Journal  de  Physiologie,  Oct.  1823. 

culus  h  filamentis  nervi  aliis  alia  attrahentibus. 
Ab  omni  verb  scientia  quas  nobis  est  de  legi¬ 
bus  fluminis  electrici,  hoc  accidere  nequit,  quippe 
quas  eadem  electricitate  implentur,  necesse  est, 
se  repellant  et  non  attrahant.  Porro,  quum 
contrahitur  musculus,  nervus,  ob  modum  in¬ 
sertionis  ejus,  e  linea  recta  flecti  oportet,  et 
quasi  laxum  pendere,  quod  nunquam,  ut  scio, 
observatum  est. 

Ut  has  difficultates  quodammodo  subleven¬ 
tur,  modo,  qui  sese  mihi  suggessit,  explicare 
hanc  rem  conabor.  Nervi,  ut  dixi  supra 
(pag.  6),  in  globulis  consistunt,  quas  certo 
spatio  perexiguo  quidem,  inter  se  distant,  quia 
ab  omnibus  Philosophis  concessum  est,  contac¬ 
tum  vere  mathematicum  esse  impossibilem. 
Quod  si  ita  res  se  habet,  hasc  distantia  aut  au¬ 
geri  aut  minui  potest.  Ergo,  ut  corripiatur  vel 
contrahatur  fibra  nervosa,  nihil  aliud  necessarium 
est,  quam  quod  spatium  inter  globulos  immi¬ 
nuatur.  Ob  posituram  filamentorum  nervoso¬ 
rum  ac  musculosorum  supra  demonstratam,  se¬ 
quitur,  ut  quum  illud  contrahitur,  duas  termi¬ 
nationes  hujus  sese  appropinquare  faciet,  quia 

in  apice  anguli  inseritur.*  Restat  autem  ex¬ 
plicare,  quomodo  globuli  sese  appropinquare  vel 
attrahere  possint.  Ad  hoc  faciendum  Electrici- 
tate  utar. 

Secundum  opinionem  quam  Dufay  protu¬ 
lit,  vis  Electrica  vel  Galvanica,  e  duobus  flui¬ 
dis  constat,  quorum  alius  alium  sibi  vehement¬ 
issime  attrahit ;  et  qui  ab  illo  vocantur,  alter 
Electricitas  vitrea,  alter  vero  resinosa.  Franklin 
sensit,  fluidum  solum  esse  unum,  et  homoge- 
neum  cujus  moleculae  mutuo  sese  repellant. 
Cum  hanc  sententiam  plerique  inter  nostrates 
teneant,  ea  sola  utar  in  hoc  tentamine. 

Corpore  quidem  quieto,  aequilibrium  Galvani- 
cum  est  (si  ita  dicere  liceat),  id  est,  globuli  qui 
nervos  formant  in  statu  electrico  iis  naturali 
perstant.  Quum  autem,  ea  operatione  mentis, 
qu£e  voluntas  vocatur,  motum  quempiam  effi- 


*  In  intestinis  alia  vis  est,  ut  affirmant  optime  Prevost  et 
Dumas  (Loc.  cit.),  nempe  vis  resiliendi  quam  possident 
eorum  fibrae  musculosae.  Mihi  etiam  objectum  est,  quod 
intestina  parce  suppeditantur  nervis — hoc  vero  ut  censeo 
haud  probandum  est.  Quia  nervi  non  oculis  apparent,  an 
ex  eo  constat  eos  non  existere  ? 

cere  volumus,  hoc  aequilibrium  plus  minusve 
prout  vim  vel  magnitudinem  motus  turbatur  : 
et  poli  contrarii  globulorum  contraria  conditione 
electrica  conjiciuntur.  Vel  ut  planius  loquar, 
latus,  (e.  g.)  quod  cerebro  proximum  est,  plus 
habet  electricitatis  quam  alterum.  Unde  se¬ 
quitur,  ut,  ad  aequilibrium  restituendum,  ne- 
cesse  est  globuli  sese  attrahant,  quo  facto,  nervus, 
brevior  fit.  Certe  fatendum  est,  quod  haec  con¬ 
tractio,  siquidem  revera  existit  perexiguam  esse 
oporteat,  saltem  haud  visu  percipiendam.  Est 
vis  eximia  ingentis  numeri  fibrarum  nervosa¬ 
rum  simul  contrahentium,  quae  musculum  sup¬ 
peditant,  quo  opera  artis  mirabilia,  et  quae  sem- 
per  ante  oculos  habemus,  perficiuntur. 

iEquilibrio  restituto,  in  priorem  posituram 
revertentur  globuli,  et  contractio  instantanea 
tantum  erit.  Sed,  ope  voluntatis,  mens,  modo 
quodam  ignoto  valet  ad  velocitatem  attractionis, 
et  restitutionis  aequilibrii  regendam.  Atqu  ita 
quo  momento  membrum  sit  movendum,  et 
quamdiu  in  certa  positura  manendum,  statuit. 
Conscius  sum,  ut  in  hoc  dicendo,  censeatur  me 
vires  mirandas  menti  tribuisse,  quae,  modo  tam 

rerum  nat  urse,  alieno  agere  pollet ;  sed  intelli- 
gendum  est,  me  hoc  quasi  explicationem  proba¬ 
bilem  solum  protulisse.  Ac  quum  animadverti¬ 
mus,  quam  difficile  sit,  calorem  animalem,  secre¬ 
tionem  vel  etiam  concoctionem  alimentorum,  se¬ 
cundum  leges  notas  chemise  explanare,  facile  cre¬ 
demus,  mentis  operationes,  ab  omni  quod  adhuc 
intelligimus,  multum,  tam  in  vi  quam  in  modo, 
differre. 

In  musculis  involuntariis,  quorum  motus  e 
serie  alterna  contractionum  et  relaxationum 
constant,  primo  aspectu  fateor,  phsenomena  non 
tam  facilia  explicatu  videantur.  Si  autem  rem 
diligentius  observemus,  latissime  patebit,  om¬ 
nem  hujusmodi  motum  a  contactu  cujusvis 
irritamenti  effici ;  et  hoc  quidem  nunquam  non 
est.  In  corde,  exempli  gratia,  sanguis  ipse  sti- 
mulus  est.*  Quin  omnibus  notum  est,  con¬ 
tactum  duarum  rerum  sufficere,  ut  earum  sequi- 

t 

librium  electricum  turbetur ;  igitur,  cum  san- 


*  Non  dicere  volo,  nil  aliud  cor  stimulare  posse  Quum 
cor  e  corpore  extrahitur,  plane  constat,  quod  stimulo 
extraordinario  aeris  atmospherici  objicitur,  unde  nil  mi¬ 
rum  est  ut  se  contrahat  et  dilatet. 


t 

guis  in  cor  intrat,  aequilibrium  electricum 

fibrarum  nervosarum  ad  hoc  viscus  pertinen- 

-  • 

tium  subvertit,  contrahunt,  expellitur  sanguis, 
ac  hujus  irritamento  sublevato,  restitutitur  pris¬ 
cum  aequilibrium,  dilatat  cor,  rursus  sanguinem 
recepturum.  Idem  in  respiratione,  concoctione, 
atque  aliis  motibus  involuntariis  accidit.  Et, 
quippe  qui  extra  voluntatem  sint,  haud  diffi¬ 
cile  intelligendum  erit,  quare  perstant  interdum 
per  longum  tempus,  postquam  animal  exspira¬ 
verit,  etiam  in  viscere  e  corpore  extracto. 

Eadem  ratione  fit,  qu6d,  nervo  puncto  vel 
quolibet  modo  violenter  contacto,  musculi,  qui¬ 
bus  pertinet,  convelluntur.  Non  possumus 
etiam  irritare  ipsum  musculum,  et  non  tangere 
nerveas  fibras  simul,  quae  in  tanta  copia  in  omni 
musculo  adsint.  Atque  evidens  est  ratio,  cur, 
nervo  secato  vel  ligamento  incluso,  voluntas 
non  diutius  valeat  ad  motus  efficiendos  mem¬ 
bri,  quem  suppeditat  nervus,  quippe  hujus  glo¬ 
buli  prohibentur  vi  externa  alii  alios  attrahere. 
Communicatione  inter  eos  restituta,  a  substan¬ 
tia  quadam,  qua?  electricitatem  conducat,  inter 
fines  nervi  motus  efficitur,  fere  ut  antea.  Et 


MOTUI  INSERVIUNT. 


19 


etiam  Breschet  et  Vavasseur*  compererunt,  sec¬ 
tionem  solam  nervi  non  posse  functiones  ejus 
protinus  interdicere ;  sed  cum  magna  portio 

nervi  exsecta  est,  et  duae  terminationes  reflexae 

■ 

sunt,  functio  deletur,  quoad  a  voluntate  pendet. 
Hac  theoria  utentes,  possumus  multorum  mor¬ 
borum  nervosi  generis  explicare  causas.  Ex¬ 
empli  gratia  ;  Paralysis  forsan  inducitur  ab  at- 
tractione  mutua  globulorum  impedita ;  et  inde, 
facile  intelligetur  modus  operandi  vis  electricae 
in  hoc  malo  medendo. 

Nunc  vero  animadvertendum  est,  quod  a 
Cuvierf  dicitur,  ne  mihi  opinio  sua  objiciatur. 

“  Une  plus  grande  attention,”  inquit,  “  donnee 

\ 

aux  divers  mouvemens  qui  ont  lieu  dans  le 
corps  animal,  ont  fait  connaitre  de  plus  que 
ce  n’est  point  par  une  traction  mechanique 
que  le  nerf  fait  contracter  le  muscle.”  Dixi 
supra,  contractionem  singularum  fibrarum  ner¬ 
vosarum  tam  parvam  esse,  ut  vix  ac  ne  vix 
quidem  a  sensibus  notari  potest.  Et  plane 

*  Archives  Generales  de  Medecine,  tom  ii. 

+  Rapport  fait  a  1’Academie,  &c.  Journal  de  Physio- 
logie,  tom.  ii. 

constat,  a  structura  mirabili  filamentorum  mus¬ 
culosorum,  optime  ab  illis  celeberrimis  Philoso¬ 
phis  Prevost  et  Dumas  demonstrata,  quorum 
sententias  tam  saspe  commemoravi,  ut  contractio 
perexigua  fibras  nervosas  sufficiat  ut  notabilis  sit 
ea  musculosi  filamenti. 

Verba  igitur  Irritabilitas,  et  Impressibilitas  ut 
nuper  vocatur,  et  Contractilitas  (si  hsee  theoria 
accipiatur)  recte  significent  eam  qualitatem  fibras 
nervosas  qua  contrahere  solet, quum  aequilibrium 
ejus,  admoto  stimulo,  turbatur :  vel  aliis  verbis, 
facilitas  qua  turbatur  aequilibrium. 

Antequam  hoc  tentamen  ad  finem  perducam, 
referre  opus  erit,  ea  quas,  in  Gallia,  a  Flourens* 
comperta  sunt ;  id  quod  brevissimi  faciam.  Ille 
notavit :  Imo,  Ut,  ablata  medulla  spinali,  animal 
non  diutius  valebat  ad  motus  excitandos : 
2do,  Facultas  impressionis  percipiendi  in  cere¬ 
bro  est :  3 tio,  Ad  corpora  quadrigemina  perti¬ 
net  principium  contractionum  Iridis :  4 to,  Me¬ 
dulla  oblongata  necessaria  est  ad  motus  volun¬ 
tarios  efficiendos  :  5to,  Cerebellum  ipsum  ordi- 


*  Archives  Generales  de  Medecine,  tom.  ii. 

nat  hos  motus,  ut  ambulatio,  saltus,  &c.  perficien¬ 
tur. 

Hanc  quidem  explicationem  extendere  potue¬ 
rim  ad  omnia  etiam  sensationis  phaenomena; 
fines  autem  hujus  dissertationis  perlongi  per¬ 
duceret,  et  igitur  pro  hoc  tempore  silebo.  Sed, 
si  quod  in  hoc  tentamine  conatus  sum,  non¬ 
nullis  quidem  placeat,  id  quod  maxime  mihi 
gaudio  erit,  iterum  rem  suscipiam. 

